cyanic-selkie/wikianc huggingface dataset:
Iridaceae
Spesies van hierdie familie is meerjarige plante met 'n blombol, knol of wortelstok. Die plante groei regop en het grasagtig blare met 'n skerp sentrale vou. Met uitsondering van koue streke en die noorde van Eurasië, kom dié plante wêreldwyd voor.
Die 20 Freesia-spesies wat in Suid-Afrika aangetref word, is meestal bekend onder die volksname "aandblommetjie" en "kammetjie", terwyl Freesia corymbosa ook flissie, Freesia leichtlinii geelpype en Freesia andersoniae bergaandblommetjie genoem word. Freesia refracta, in 'n verskeidenheid variëteit en kruisings, is een van die soorte wat baie gekweek word. Freesias word ook op groot skaal in Nederland as snyblomme vir die uitvoermark gekweek omdat dit so lig is om te vervoer.
Bosveldsaffraan
Die Bosveldsaffraan (Elaeodendron transvaalense) is 'n klein boompie wat inheems is in Angola, Botswana, Eswatini, Mosambiek, Namibië, Zambië en Zimbabwe. In Suid-Afrika kom die boom in KwaZulu-Natal, Limpopo, Mpumalanga en Noordwes voor. Die boom groei op miershope en langs waterlope in bosveldhabitat.
Assur (god)
Hy was ’n vergoddelikte vorm van die stad Assur, wat van die 3de millennium v.C. dateer en die hoofstad van Assirië was. As sulks het Assur nie oorspronklik in Suid-Mesopotamië ’n familie gehad nie, maar hy is later beskou as die Assiriese weergawe van Enlil, die hoofgod van Nippur. Enlil se vrou, Ninlil, het toe sedert die 14de eeu v.C. Assur se vrou geword, en Ninurta en Zababa sy seuns.
Oradea
Oradea (uitgespreek /oˈrade̯a/, Duits: Großwardein, Hongaars: Nagyvárad) is 'n stad in noordwestelike Roemenië. Volgens die 2011-sensus het die stad 196 367 inwoners gehad, waarvan 'n beduidende minderheid Hongare was (45 305; 24.9%). Oradea lê omtrent halfpad tussen die stede Arad en Satu Mare en is op die oewer van die Crișul Repede-rivier geleë.
Abraham de Klerk
Bediening in Ceylon
Op Garies het die kerkraad met 'n eenparige mosie van roubeklag besluit om 'n gepaste marmerplaket in die ou kerk langs die preekstoel teen die agtermuur ter gedagtenis van Abraham de Klerk aan te bring.
Pous Benedictus XIV
Pontifikaat
In die pouslike staat verminder hy die belastingdruk, moedig die landbou aan en steun vryhandel. In die stryd met die wêreldlike owerhede oor wie biskoppe mag aanstel tree hy versoenend op. Hy doen baie toegewings in die konkordate van Napels (1741), Spanje (1753) en Oostenryk (1757). Hy erken ook Frederik II van Pruise as koning.
Quinton de Kock
Toetsloopbaan
Hy maak sy toetsbuiging vir die Proteas op 20 Februarie 2014 teen Australië in Port Elizabeth. Hy stel teleur met slegs 7 lopies tydens sy debuutbeurt maar vaar effens beter met 34 die volgende dag.
Nadat hy vir die toetse in Indië uit die span gelaat is, keer hy terug as paaltjiewagter teen die besoekende Engeland op 2 Januarie 2016 in Kaapstad, maar gee weer sy paaltjie op 'n skinkbord prys met 'n skamele 5 lopies na ete op 5 Januarie.
T20-reeks teen Australië in 2014
In Maart 2014 het die Proteas 'n T20-tuisreeks teen Australië gespeel. De Kock is as die "Speler-van-die-reeks" bekroon, alhoewel Suid-Afrika die reeks met 0-2 verloor het.
Laer-Toengoeska
Die Laer-Toengoeska (Russies: Ни́жняя Тунгу́ска, Nisjnjaja Tunguska, [ˈnʲiʐnʲɪjə tʊnˈɡuskə]) is 'n groot sytak van die Jenisejrivier in Siberië. Dié rivier, met 'n lengte van 2 989 km (1 1857 myl), ontspring noord van Oest-Koet naby die Klip-Toengoeska se bron in die Irkoetsk-oblast. Aansluitend vloei dié rivier in 'n noordelike rigting deur die Irkoetsk-oblast en bereik Jerbogachen. Net oos van die grens tot die Krasnojarsk-krai begin die Laer-Toengoeska in 'n noordwestelike rigting vloei en bereik Toera. Vanaf Toera vloei dié rivier in 'n westelike rigting en later weer in 'n noordwestelike rigting. Naby Toeroechansk mond die Laer-Toengoeska in die Jenisejrivier uit.
Kinderregte
Die VN-konvensie oor die Regte van die Kind
Byna alle lande ter wêreld het tot hierdie regte toegestem, insluitende Suid-Afrika. Daarom moet alle mense in Suid-Afrika hierdie regte van kinders beskerm en nakom. Klik op die prentjie om meer oor dié regte uit te vind.
Die Kinderwet
Die Kinderwet stel ‘n omvattende wet ter beskerming van kinders daar deur verskeie wette wat oor kinders handel, soos die Wet op Kindersorg 74 van 1983, die Wet op die Meerderjarigheidsouderdom 57 van 1972, die Wet op die Status van Kinders 82 van 1987, die Wet op Voogdy 192 van 1993, en die Wet op Natuurlike Vaders van Buite-egtelike Kinders 86 van 1997 te konsolideer, verbeter en vervang.
Algemene bepalings word ook in die Kinderwet uiteengesit. Dit reguleer wetgewing, prosedures, optrede en besluite aangaande kinders, asook bepalings wat handel oor ouerlike regte en verantwoordelikhede, surrogaatouerskap, aanneming van kinders, internasionale aanneming, bepalings wat kinderontvoering verbied, bepalings wat handel oor die gedeeltelike versorging van kinders, kleinkinderopvoeding en die kinderbeskermingstelsel, voorkomings- en vroeë ingrypingsdienste, kinders in alternatiewe sorg, kinders in pleegsorg, kinder- en jeugsorgsentrums, instapsentrums, nuwe oortredinge teen kinders, en aangeleenthede wat daarmee verband hou.
Afgesien daarvan dat die Kinderwet regte aan kinders verleen, bepaal dit ook dat elke kind verantwoordelikhede teenoor sy of haar familie, gemeenskap en die staat het ooreenkomstig sy of haar ouderdom en vermoë. Die bepalings van die Kinderwet is van toepassing op kinders onder die ouderdom van 18 jaar, maar nie op ongebore kinders nie.
Die Wet heg waarde aan die familie en probeer verseker dat dié instelling beskerm en ondersteun word. Soms is ouers nie daartoe in staat om behoorlik na hul kinders om te sien nie en dan sal die Wet hulle probeer help deur middel van programme wat hulle leer hoe om beter ouers te wees. As ouers steeds nie mooi na hul kinders kan omsien nie, selfs nadat hulle ŉ program gevolg het, sal die Wet help om vir die kinders ŉ ander familie te vind by wie hulle kan woon. Die Wet stel ook reëls vir naskoolsentrums, kleuterskole, versorgingsentrums en vir kinders om toestemming vir hul eie aanneming te gee. Daar is nog heelwat kwessies rakende kinders waarvoor die Wet voorsiening maak. Klik gerus op die skakels hieronder om nog meer daaroor te lees.
Gewig
Die massa van 'n voorwerp is altyd dieselfde waar die gewig afhang van die krag waarmee dit aangetrek word. Byvoorbeeld, die massa van 'n voorwerp is dieselfde op aarde en op Mars, maar omdat die gravitasieversnelling op Mars hoër is as op aarde omdat Mars swaarder as die aarde is, sal die gewig van dieselfde voorwerp op Mars hoër wees.
Petrus Kalden
Na die Kaap
Ná deeglike studie het hy in diens van die Verenigde Oos-Indiese Kompanjie getree en in 1695 met die Nigtevecht, dieselfde skip waarmee ds. Hercules van Loon op 4 Desember daardie jaar na Indië vertrek het nadat hy sedert September aan die Kaap waargeneem het, as predikant vir die Kaap in Tafelbaai aangekom. Hy het sy werk met ywer begin. Buiten die dienste in die saal van die Kasteel die Goeie Hoop, moes hy ook vier maal per jaar die sakramente in die Stellenbosse gemeente, wat sedert sy ontstaan in 1686 vakant was, bedien. Veral vir die sending onder die heidene het hy baie gevoel en het dadelik sendingwerk onder die Khoi begin doen. Hy het selfs ’n Khoitaal begin aanleer en met die oog hierop 'n Khoi by hom aan huis gehou en was later baie bedrewe hierin, maar hy was nie tevrede met sy vordering nie en wou hom vir 18 maande heeltemal afsonder om dit volkome vloeiend te leer praat. Maar dit was nie uitvoerbaar nie.
Klok
Klokgietery
Nog 'n laag (gewoonlik klei) word bo-oor gevorm, en sodra die laag hard is, word die "vals" klok verwyder en die ruimte wat dit laat, met brons gevul. Hierdie sogenaamde klokmetaal is 'n mengsel van ongeveer 22% tin en 78% koper. 'n Laer tininhoud verkort die toonduur van die klank wat voortgebring word, terwyl ŉ verhoogde tininhoud ('n maksimum van 25%) 'n helderder klank verseker maar die brons brosser maak. Die klok se klepel is van yster en maak 3 tot 5% van die totale massa van die klok uit. In 'n poging om 'n reëlmatige klokvorm te verkry, is daar in die 14e eeu gebruik gemaak van vormplante waardeur die binne- sowel as die buiteprofiel van die klok doeltreffend vasgelê kon word.
'n Toustelsel verbind die klawers en die pedale met die klokke en die klepels word deur vere in posisie gehou. Hierdie proses is 'n uitvindsel van Jef W.K. Denijn (1862-1941). wat met sy klokkespel in die Rombouttoring in Mechelen veel gedoen het om die kunsvorm te vestig. (Hy het ook in 1922 'n beiaardier-skool in Mechelen gestig.) 'n Ander tipe klokkespel is die sogenaamde Britse "change ringing", waarvolgens die klokke aanhoudend in 'n wisselende volgorde gelui word. Suid-Afrika het ook 'n klokkespel in gebruik - die in die Kaapstadse stadsaal.
Abzu
As ’n god
Abzu word net in die Babiloniese skeppingsverhaal, die Enuma Elisj, as ’n god uitgebeeld. In dié mite is hy ’n oerwese wat uit varswater bestaan en die minnaar van Tiamat, ’n wese van soutwater. Die Enuma Elisj begin:"'Toe die hemel bo en die aarde onder nog nie bestaan het nie, was daar Abzu die varswateroseaan, die eerste, en Tiamat, die soutwatersee, sy wat die lewe aan hulle almal geskenk het; hulle het nog hul waters gemeng en geen weivelde was gevorm nie, ook geen rietvleie nie...'" Dié verhouding lei tot die geboorte van die jonger gode wat Abzu later vermoor om sy mag oor te neem. Woedend val Tiamat hulle aan nadat sy die eerste drake geskep en "hul liggaam met gif pleks van bloed" gevul het. Sy word doodgemaak deur Marduk, die stormgod, wat toe die hemel en aarde uit haar liggaam skep.
Milton Frome
Milton Frome (24 Februarie 1909 – 21 Maart 1989) was 'n Amerikaanse akteur. Hy was bekend vir sy rolle in die rolprente The Nutty Professor (1963), The Swinger (1966), en Batman: The Movie (1966).
Hermie Hendriks
Diamantveld-reeks
Onheilsboodskap in die nag speel af op die delwery Spookjaerskrans langs die Grootrivier. Toe Hugo de Villiers hier aankom, is hy uit die staanspoor oorhoops met die sogenaamde vigilantes wat voorgee dat hulle die belange van die delwers behartig.
Arameërs
Geskiedenis
links|150px|duimnael|’n [[Stele|Begrafnisstele met ’n Aramese inskripsie, omstreeks die 7de eeu v.C. Ontdek in die hedendaagse Sirië.]]
Die eerste sekere verwysing na die Arameërs was deur koning Tiglath-Pileser I van Assirië, waarin die onderwerping van die die "Ahlamû-Arameërs" genoem word. Kort daarna verdwyn die Ahlamû vinnig uit die Assiriese annale en word dit vervang deur die "Arameërs". Dit is egter moontlik dat die Ahlamû en Arameërs niks gemeen gehad het nie, maar in dieselfde gebied gewoon het. Teen die laat 12de eeu v.C. was die Arameërs goed gevestig in Sirië; hulle is egter deur die Middel-Assiriese Ryk verower.
Olaf Andresen
Beknopte biografie
Hans Olaf Waldemar Rüdiger Emmerich Felix Januarius Andresen is op 14 Januarie 1902 in Berlyn in Duitsland gebore en vestig hom in 1931 in Suid-Afrika. Hy raak in 1939 verloof aan Martha Dittrich, 'n Afrikaanse meisie van Deense oorsprong.
Nalatenskap
Die Andresen-versameling bestaan uit artefakte, korrespondensie, musiekmanuskripte, koerantknipsels en gedrukte musiek. Dit vul 13 pamfletdose.
Podsol
Podsol (ook Spodosol) is die tipiese grondsoorte van die noordelike naaldboomwoude in byvoorbeeld Rusland en die gomboomwoude en vlaktes van Suid-Australië. Die naam is Russies vir "onder as" (под/pod=onder, зола/zola=as) en verwys waarskynlik na wanneer Russiese boere ’n vaal onderlaag wat arm aan minerale is, oopploeg wanneer hulle dié soort grond vir die eerste keer bewerk. Die grond kom voor in nat, koue gebiede soos Noord-Ontario en Rusland, asook in warmer gebiede soos Florida waar sanderige grond wisselende grondwatervlakke het.
Aleksei Nikolajewitsj, tsarewitsj van Rusland
Siekte
Nikolaas en Aleksandra het geglo Grigori Raspoetin, 'n lekeprediker en (volgens sy aanhangers) geloofsgeneser, kon Aleksei genees. Baie mense het hulle nie geglo nie. In die herfs van 1907 het Aleksei geval en sy been seergemaak. Hy het intern begin bloei. Nikolaas se suster groothertogin Olga Aleksandrowna, het geskryf: "Die arme kind lê in sulke groot pyn, met donker vlekke onder sy oë en sy klein lyfie heeltemal verwronge, en die been vreeslik geswel." Die dokters hon niks doen nie. Raspoetin is laat kom en hy het by Aleksei se bed gebid en toe gesê: "Slaap nou." Kort nadat Raspoetin weg is, het die swelsel begin sak. Die volgende oggend het Alekei al regop in die bed gesit, hy het geen koors gehad nie en sy oë was helder.
Pierre Gilliard het in 1921 in sy memoires geskryf: "Die tsaar het vir 'n lank ruk Raspoetin se invloed teengestaan. Hy het hom aanvanklik verdra omdat hy dit nie durf waag het om die tsaritsa se vertroue in hom te ondermyn nie – dié vertroue het haar aan die lewe gehou. Hy wou hom nie wegstuur nie, want as Aleksei Nikolajewitsj sou sterf, sou hy in die oë van die moeder die moordenaar van sy eie seun wees."
Pous Gelasius II
Pontifikaat
Pous Gelasius II se bewind staan in die teken van die investituurstryd. Hy is tot pous verkies sonder die medewete van keiser Hendrik V en deur 'n voorstander van die keiser, Cencio II Frangipane gevange geneem. Die volk van Rome het egter in opstand gekom en die pous bevry. Die keiser het met 'n leër na Rome gekom en die pous verdryf na Cluny in Frankryk. Die keiser installeer Maurits Bourdin as Teenpous Gregorius VIII. Gelasius het die banvloek oor die keiser uitgespreek.
Shine4
Die groep het bestaan het uit vier jong dames, naamlik: Desirèe Underwood, Jill Middlekop, Marlese Kapp en Liesl Kriel.
Rennes
Geskiedenis
Nadat Rennes se spoorwegstasie in 1857 voltooi is, het die stad geleidelik in suidwaartse rigting begin uitbrei. In 1899 het die opspraakwekkende verhoor van die offisier Alfred Dreyfus in Rennes plaasgevind.
Wilde-eend-sterreswerm
Messier 11 of M11 (ook bekend as NGC 6705) is ’n oop sterreswerm in die sterrebeeld Skild. Dit is in 1681 deur Gottfried Kirch ontdek. Charles Messier het dit in 1764 in sy Messier-katalogus opgeneem.
Sucre
Sucre (Spaans: La Ilustre y Heróica Sucre) is die hoofstad en vyfde grootste stad van Bolivië, terwyl die setel van die regering in La Paz geleë is. Die stad het 'n bevolking van 300 000 in 2011 gehad en is geleë in suidelike Sentraal-Bolivia. Dit is op 29 September 1538 deur Spanjaarde onder Pedro Anzurez Marques de Campo Redondo as Ciudad de la Plata de la Nueva Toledo gestig. Die historiese stadsentrum van Sucre is in 1991 deur Unesco as 'n wêrelderfenisgebied gelys.
Witkeelbyvreter
Die Witkeelbyvreter (Merops albicollis) is 'n byevreter en swerwer wat in die suide van die Sahara in Afrika broei. In die winter emigreer hulle na die reënwoude van Senegal tot Uganda. In Engels staan die voël bekend as die White-throated Bee-eater.
Metaalvark (astrologie)
Metaalvarkjare
Die volgende jare is Metaalvarkjare:
Suriname
Ekonomie
Geldeenheid: die Surinaamse dollar (=100 cent); code: SRD. Op 1 Januarie 2004 is die Surinaamse gulden as munteenheid vervang deur die Surinaamse dollar. Die koers is met 'n faktor duisend verminder. Duisend Surinaamse gulden het dus 1 Surinaamse dollar geword. 'n Eienaardige newe-effek is dat die ou muntgeld, wat deur die devaluasie nie meer gebruik word nie, opeens duisendvoudig in waarde vermeerder het.
Natuur en klimaat
Suriname het 'n tropiese reënwoudklimaat, met 'n groot en klein reëntyd en dit ken 'n groot verskeidenheid van flora en fauna. Die oorgrote deel van Suriname is nog altyd met oerwoud bedek. Dit is daarom 'n gewilde studieoord vir bioloë van oral uit die wêreld. Op die strand by Galibi word besondere seeskilpadbevolkings aangetref. Daar is bedreiginge vir die natuur, met name deur die ontbossing en deur verontreiniging as gevolg van kleinskaalse mynbou (by name goudwinning). Suriname het egter 'n lang geskiedenis van natuurbewaring en ook op die oomblik is daar verskillende organisasies aktief.
Onderwys
Onderwys is gratis en verpligtend vir kinders tussen 6 en 12 jaar. 93% van die totale bevolking kan lees en skryf. Suriname het sedert 1967 'n universiteit, die 'Anton de Kom Universiteit'. 'n Probleem is die kroniese tekort aan onderwys personeel, veral vir skole in die binneland.
Regstelsel
Die regstelsel is gebaseer op die Nederlandse juridiese stelsel.
Media
Radiostasies: 4 AM-stasies, 13 FM-stasies en 1 kortgolfstasie (sedert 1998).
Zenon van Elea
Lewe
Volgens Plutarchus, het Zenon gepoog om die tiran Demylos om die lewe te bring, en toe hy misluk, "sy eie tong deurgebyt, en dit in die tiran se gesig gespoeg."
Werke
Plato sê dat Zenon se geskrifte "vir die eerste keer na Athene gebring is, by geleentheid van" die besoek van Zenon en Parmenides (Parmenides 127c). Zenon, soos deur Plato aangehaal, sê dat hierdie werk "bedoel is om die argumente van Parmenides te bestendig" (Parmenides 128c). Dit is in Zenon se jeug opgestel, van hom gesteel, en sonder sy toestemming gepubliseer (Parmenides 128e). In Plato word die "eerste stelling van die eerste argument" van Zenon se werk as volg deur Sokrates weergegee: "as bestaan veelvuldig is, moet dit sowel eenders as verskillend wees, en dit is onmoontlik, want nóg kan die eenderse verskil, óf die verskillende eenders wees" (Parmenides 127d,e).
Hepburn-stelsel
Vir uitgebreide katakana
Dié word meestal gebruik om die klanke van woorde in ander tale voor te stel. Meeste hiervan is nie formeel gestandaardiseer nie.
London Fashion Week
Gehou sedert
British Fashion Council
London Fashion Week is 'n modehandelskou wat twee keer per jaar, in Februarie en September, in die Britse hoofstad Londen gehou word. Dit is een van die vier sogenaamde Big Four-modeweke, naas dié wat in New York, Milaan en Parys gehou word, en word deur die Britse Moderaad (British Fashion Council) vir die Londense Ontwikkelingsagentskap (London Development Agency) georganiseer en aangebied in vennootskap met die Departement van Sake, Innovasie en Vaardighede. Die eerste modeweek is in Oktober 1983 gehou. In 2009 is London Fashion Week vir die eerste keer in Somerset-huis aangebied.
Noord-Ossetië-Alanië
Geografie
Die republiek lê in die Noord-Kaukasus en sowat 22% bestaan uit woude.
Mercedes-Benz M-klas
Die Mercedes-Benz M-klas (of ML-klas) is 'n mediumgrootte luukse oorkruis SNV wat sedert 1997 deur die Duitse motorvervaardiger Mercedes-Benz vervaardig word in verskeie enjinkonfigurasies. Die M-klas het stelselmatig 'n verkoopsukses in die Verenigde State en Meksiko geword. In terme van grootte, pas dit in tussen die kleiner GLK-klas (gebaseer op die C-klas) en die groter GL-klas waarmee dit platforms deel.
Eerste geslag (W163: 1997–2005)
Mercedes-Benz het voorgestel dat 'n plan gemaak moes word om die G-klas te vervang, wat teen daardie tyd reeds vir 11 jaar in produksie was. 'n Gesamentlike ooreenkoms is vroeg-1991 met Mitsubishi Motors bereik om 'n sportnutsvoertuig te ontwikkel en vervaardig. Dit sou op die Montero/Pajero platform gebaseer wees, met een wat 'n Mercedes-Benz-embleem dra en die ander 'n Mitsubishi-embleem. In Mei 1992 is hierdie plan laat vaar weens "tegniese probleme", en Mercedes-Benz het voortgegaan met sy eie ontwikkeling in Januarie 1993.
Mercedes-Benz het die eerste geslag W163 reeks M-klas op 19 Februarie 1997 vrygestel in die VSA vir die 1998-modeljaar, met verkope wat in September begin het. Dit was 'n mediumgrootte bak-op-raam SNV met sitplek vir vyf of sewe met 'n opsionele derde ry sitplekke. Die M-klas was die eerste luukse SNV met elektroniese stabiliteitsbeheer, 'n stelsel wat ontwerp is om die verlies van beheer op te spoor en onmiddellik in te gryp deur selektiewe rem om die voertuig weer op koers te bring. Verder het die M-Klas gespog met voor- en sy-impak lugsakke met gevorderde passasieropsporing vir die voorste passasiersitplek, wat gehelp het om die W163 die hoogste punte in die versekeringsbedryf se botsingstoetse te gee.
Die Mercedes-Benz M-klas (W163) was beskikbaar met permanente 4Matic vierwielaandrywing, wat wringkrag na al vier wiele aanstuur deur alle oop voor-, middel- en agterewenaars. Die stelsel gebruik 'n tweespoed dubbele reeks BorgWarner 4409 oordrakas met afratkeuses en Mercedes se nuwe vierwiel-elektroniese vastrapbeheerstelsel (4-ETS). Die 4-ETS simuleer drie ewenaarslotte op al drie oop ewenaars, via aggressiewe rem van een of meer tollende wiele.
Groot Depressie
Verloop
Die Groot Depressie het 'n verwoestende uitwerking op beide ryk en arm lande gehad. Persoonlike inkomstebelasting, winste en verbruikerspryse het geval, terwyl internasionale handel met meer as 50% gedaal het. Werkloosheid het in Amerika met 25% toegeneem en in sommige ander lande was soveel as 33% van die bevolking sonder werk.
Die begin
Die agteruitgang van die Amerikaanse ekonomie het 'n internasionale kettingreaksie begin vanwaar die meeste ander lande ook in die Groot Depressie verval het.
Walter Sisulu Plaaslike Munisipaliteit
Politieke verteenwoordiging
Die munisipale raad bestaan uit twee-en-twintig lede wat deur gemengde-lede proporsionele verteenwoordiging verkies word. Elf raadslede word in nege wyke as algehele wenners verkies, terwyl die oorblywende elf uit partylyste gekies word, sodat die totale aantal partyverteenwoordigers eweredig is aan die aantal stemme wat ontvang is.
Voëlklip se Berg
Geografie
Die land rondom Voëlklip se Berg is heuwelagtig in die ooste, maar in die weste is dit plat. Die hoogste punt in die gebied het 'n hoogte van 1 342 meter en is 11,5 km oos van Voëlklip se Berg. Minder as 2 mense per vierkante kilometer woon rondom Voëlklip se Berg. Die naaste groot dorp is Springbok, 12 km noord van Voëlklip se Berg. Die gebied rondom Voëlklip se Berg is byna heeltemal deur bos bedek. In die streek rondom Voëlklip se Berg kom berge baie algemeen voor.
Tom Fuccello
Tom Fuccello (11 Desember 1936 – 16 Augustus 1993) was 'n Amerikaanse akteur. Hy was bekend vir sy rolle in die televisiereekse Love Is a Many Splendored Thing (1967) en Dallas (1978).
Ecuador
Die Costa-gebied
Dit is die kusvlakte van Wes-Ecuador, en soos baie ander dele van die Stille Oseaankus van Suid-Amerika is dit 'n smal strook laagland tussen die Andes en die see. 'n Deel van die kusvlakte is droog; die res word bedek deur digte tropiese woud soos die Oriente-gebied. Koffie, kakao en piesangs word hier verbou.
Kultuur
Ecuador se kultuur is 'n spieëlbeeld van dié land se demografie en bestaan uit 'n kruitpot van verskillende invloede. Baie soos die voorouers van die Mestizomeerderheid, is die kultuur van Ecuador 'n mengsel van Europese en Indiaanse invloede, met verskeie bykomende elemente wat van die afstammelinge van slawe uit Afrika geërf is. 'n Verskeidenheid musiek- en dansstyle word beoefen insluitend: Salsa, Merengue, Bachata, Reggaeton, Cumbia, Vallenato, Samba en Capoeira.
Engelse Burgeroorlog
Terminologie
Anders as burgeroorloë in Engeland, wat uitslag moes lewer oor wie sou regeer, eerder as hoe die nasie regeer sou word, was hierdie oorlog meer gemik op die wyse waarop die koningkryke van Engeland, Skotland en Ierland regeer is. Die 1911-uitgawe van Encyclopædia Britannica het na die reeks konflikte verwys as die "Groot Rebellie", terwyl sekere historici, veral Marxiste soos Christopher Hill (1912–2003) reeds lank die benaming "Engelse Rewolusie" voorgestaan het.
Die Langparlement
Pym het dadelik 'n wetsontwerp van ontering van stapel gestuur, wat 'n stelling van Strafford se skuld bevat het en op die Earl se terregstelling aangedring het. Anders as by 'n skuldigbevinding in 'n hofsaak, het ontering nie 'n juridiese bewyslas vereis nie, maar wel die koning se instemming. Karel het Strafford egter verseker dat hy nie die wetsontwerp sou onderteken nie, waarsonder dit nie deurgevoer kon word nie. Die Lords was ook gekant teen die felheid van die vonnis van doodstraf wat Strafford opgelê is. Desnieteenstaande het oplaaiende spanning en 'n komplot in die weermag om Strafford te ondersteun die saak tot 'n spits gedryf. Op 21 April het die laerhuis die wet deurgevoer met 204 stemme ten gunste daarvan, 59 daarteen, en 250 lede buite stemming, waarna die hoërhuis daarby berus het. Karel, steeds ontstoke oor die Commons se behandeling van Buckingham, het geweier. Strafford self, in 'n poging om die dreigende oorlog af te weer, het aan die koning geskryf en selfopofferend voorgestel dat die koning sy standpunt heroorweeg. Karel, wat oor sy familie se veiligheid besorgd was, het op 10 Mei geteken en Strafford is twee dae later onthoof. Intussen het die parlement en die koning ooreengekom dat 'n onafhanklike kommissie die koning se betrokkenheid by Strafford se komplot sal ondersoek.
Die Langparlement het dan in Mei 1641 die Driejaarwet deurgevoer, ook bekend as die Dissolusiewet, wat geredelik deur die kroon bekragtig is. Die Driejaarwet het bepaal dat die parlement minstens driejaarliks saamgeroep moes word, en by gebrek aan 'n sameroeping deur die koning, op hulle eie inisiatief kon vergader. Hierdie wet het ook skeepsgeld sonder parlementêre instemming verbied, benewens boetes ter inperking van ridderskap en gedwonge lenings. Monopolieë is drasties ingekort, en die howe van die Sterkamer en Hoë Kommissie is onderskeidelik deur die Habeas Corpus-wet van 1640 en die Driejaarwet afgeskaf. Alle oorblywende vorme van belasting is gereguleer en gewettig deur die Tonnage and Poundage Act. Op 3 Mei het die parlement Die Protestasie geordonneer, as 'n remedie vir die 'bose rade' van Karel se regering, waardeur dié wat die petisie geteken het, sou onderneem om 'die ware hervormde religie', parlement, en die koning se persoon, eer en belange te beskerm. Regdeur Meimaand het die laerhuis verskillende wette ter tafel gelê wat biskoppe en episkopalisme in die algemeen geteiken het, net om telkens in die hoërhuis verslaan te word.
Spanje
Die amptelike taal is Spaans (Castellano), met Katalaans as tweede ampstaal in die outonome gemeenskappe van Katalonië, Valencia en op die Baleariese Eilande; Baskies in die Baskeland en dele van Navarra; Galicies in Galisië; en Aranees in die Val d'Aran. Aragonees en Asturies word as streekstale erken. Die bevolking word volgens taal of dialek en kultuur onderverdeel in Kastiliane in Noord- en Sentraal-Spanje, Andalusiërs in die suide, Galiciërs in die noordweste, Baske in die noordoostelike Atlantiese kusgebied en Katalane in die noordoostelike Mediterreense streek.
Die geskiedenis van Spanje se kultuur strek terug tot in die prehistoriese tydperk toe die land omstreeks 15 000 v.C. deur die Iberiërs bewoon is wat hul naam aan die Iberiese Skiereiland verleen het. Die geskiedenis van kuns in Spanje strek oor byna twintig millennia, van paleolitiese kuns wat in grotte in die noordweste van die land aangetref word, tot Salvador Dalí se 20ste eeuse surrealistiese skilderye.
Landskap
Afgesien van die groot berge wat om die Meseta geleë is, is daar 'n aantal kleiner berge wat verspreid oor die hoogvlakte lê, onder meer die Sierra Morena (noord van die Guadalquivir) en die Montes de Toledo.
Sesfontein
Die mees bekende landmerk van Sesfontein is Fort Sesfontein, opgerig in 1896 as 'n polisiebuitepos deur die Schutztruppe soldate van die Duitse Keiserryk. Dit is in 1914 verlate gelaat, en het gou daarna verval. In 1984 is dit oorweeg as 'n voornemende Nasionale Monument, maar in 1989 is besluit om nie voort te gaan daarmee nie. Die fort is in die 1990's herbou, en is nou toegerus om toeriste te akkommodeer. Die palmbome is by die fort geplant deur die Duitse polisiebeamptes wat die fort beman het, om  wapensmokkel en olifant- en renoster-stropery te bestry.
Watervark (astrologie)
Watervarkjare
Die volgende jare is Watervarkjare:
Otto Beit-brug
Op 24 Mei 1939 het lady Lilian Beit, die weduwee van die sakeman en weldoener sir Otto Beit (1865-1930), in die aanwesigheid van die goewerneurs van Noord-Rhodesië en Suid-Rhodesië die brug in gebruik gestel.
Die nag het net een oog
6 tot 12 Februarie 1991
Vrydag, 8 Februarie 1991 In die biblioteek op Botmasdorp kry Anelda 'n vreemde oproep uit Riviersonderend waar haar suster Marie bly. Haar suster het gevra of dit Anelda is wat praat en het op die bevestiging sonder meer die telefoon neergesit. Op pad huis toe vanaf die biblioteek word Cathy voorgekeer deur die burgemeester, Paulus Dippenaar. Op Woensdag, 20 Februarie, word Botmasdorp se 100-jarige bestaan gevier en omdat haar voorsaat een van die stigterslede was (dié stigterslid, 'n Botma) word Cathy gevra om 'n toespraak te lewer by die geleentheid; die toespraak moenie langer as 10 minute wees nie. Sy het dus 12 dae, ter voorbereiding van die eeufeesviering. Cathy stem teësinnig in.
Sondag, 10 Februarie 1991 Dominee Stefanus Vollgraaff (wat sy vader as dominee opgevolg het) preek uit Markus 5, vanaf vers 21. Wanneer 'n skaduwee voor die gebrandskilderde glasvenster verbyloop, word hy heeltemal ontsenu deur lasterlike gedagtes wat hom aanval. Hy lees byvoorbeeld "'...met die naam Jaïrus, kom toe daar aan. Net toe hy vir Jesus sien, val hy op sy knieë voor Hom en smeek Hom dringend: 'My dogtertjie lê op haar uiterste. Kom lê tog u hande op haar, sodat sy kan gesond word en lewe...' en kan hoereer, soos haar gewoonte was, daarom dat sy die lewe gelaat het." Hy vrees dat enigiemand agter daardie ooglede kan lê en skuil, 'n vampier wat met graagte die bevel sal gehoorsaam om op te staan. Dominee Vollgraaff weier om hierdie kind, hierdie boosheid, te laat opstaan met die uitspreek van die woorde uit die Bybel en so op sy kudde los te laat. Hy laat val die Bybel en storm by die kerk uit. Buitekant het die figuur agter die bougainvillea pas verdwyn.
Voordat Peter vir Cathy by die voordeur groet, kom Aunt Johnny Venter by die tuinhekkie in. Die buurvrou sê sy kon vroeër die dag deur haar kombuisvenster sien hoe 'n lang en donker man in die middel van die pad na die huis kyk; hy het nie by die erf ingegaan nie, maar duidelik na iets by die huis gesoek.
Hillbrow-toring
In 2009 is 'n 35 ton sokkerbal vir die 2010 FIFA Sokker-Wêreldbekertoernooi tydelik as bemarking op die toring aangebring.
Die nag het net een oog
6 tot 12 Februarie 1991
"Party mense word altyd deur ander vervolg [...] Dit mag nie geduld word as jy anders is nie. Dit laat hulle bedreig voel. Enige afwyking van die normale, enigiets wat nie inpas by dit wat hulle graag wil hê nie, wat hulle nie kén nie, dit is onaanvaarbaar en moet uitgeroei word. Maar hoe gemaak as dit te sterk is?"
16 tot 19 Februarie 1991
Sondag, 17 Februarie 1991 Terwyl Botma (op 'n Sondag) gaan inkopies doen, glip Anelda (wat Botma aan die beskrywing van die moordenaar herken) by die Moolman-huis se oop kombuisvenster in. By 'n toe deur in die gang draai sy die knop en stamp daarteen. In die winkel laat val Botma sy kruideniersmandjie, druk sy hande teen sy slape en wil daar en dan betaal. Anelda bereik die hoofslaapkamer in die boonste verdieping en hoor hoe die voordeur onder toeslaan.
Dinsdag, 19 Februarie 1991 Die telefoonsentrale op die dorp werk glad nie meer nie. Alice is in haar emosielose robot-bui en dra steeds dieselfde donkergroen snyerspakkie as die vorige dag en op die dag toe sy na die Moolman-huis gegaan het.
Agtergrond
Bloemhof is in sy skik met die omslag van die boek wat die uitgewer gebruik het.
Ontvangs
Oktober 1991: Ook volgens Riana Scheepers is Die nag het net een oog by uitstek 'n grieselroman. Verkragting, bloedskande, verminking, moord vorm alles deel van die boek wat die laatnag-leser "naelbytend laat voortlees tot die laaste bladsy". Die verhaal vind verrassend genoeg nie in 'n eksotiese of romantiese ruimte plaas nie, maar word wel verplaas na die doodgewone, die boerse, die plattelandse gehuggie. Tog neem die Moolman-huis die plek in van die klassieke gru-kasteel. Volgens Scheepers hanteer en manipuleer Bloemhof die inligting puik sodat gebeure nie té absurd raak nie, maar ook nie té eksplisiet gewelddadig, wat die leser sal afskrik nie. Een probleem is daar wel: die skrywer het nog nie 'n selfstandige of konsekwente styl ontwikkel nie; dit wissel soms dramaties selfs van paragraaf tot paragraaf.
4 Oktober 1991: Ia Van Zyl vind die boek is pure melodrama, soos reeds op die omslagontwerp en die lokteks op die agterkant al duidelik is. Die aanvangsmotto uit Bram Stoker se Dracula laat haar aanvanklik wonder of sy met 'n gruwelboek te doen het. Vanaf die seun tot die moord van die petroljoggie, wonder sy waar die seun al die jare was en waarom juis Barend die prooi van sy wraak word. Maar steeds teen die einde van die roman wonder sy wat van die agtervolgers in die proloog geword het. Gaandeweg begin die leser insien sy het met 'n Gotiese roman te make. Van Zyl vra haar af of Botma se haat vir klein en selftevrede dorpies genoegsame rede vir sy wraak is. Die tempo in die roman is ysingwekkend, so vinnig dat die leser halfpad agtergelaat word. Teen die middel van die boek sal diegene wat bloot 'n riller verwag, moontlik vervreem word, "omdat alles darem net te dik vir 'n daalder word - 'gothic novel' of te nie". Vir diegene wat aanhou lees om vas te stel of daar nie 'n grondige rede agter al hierdie kabaal steek nie (bv. die liefdesverhaal tussen Cathy en Peter moet tog iewers heenlei), gaan teleurgestel word. Sy is onseker of die meisie in die aborsietoneel Cathy is, en of dit die bose is wat doeltreffend oorwin is. Wat haar betref, is die begrippe dekonstruksie, parodie en satire in die verlede al buitensporig wyd gerek en heelwat sondes is in die naam van dekonstruksie gepleeg. Sy kom tot die slotsom Bloemhof het beslis skrywerstalent, maar hy kan dit op meer vrugbare maniere aanwend.
Noise-musiek
Praktisyns en entoesiaste van die genre verwys in die algemeen nie hierna as "noise-musiek" nie, maar verkies eerder die term "noise".
Chanto-Mansië
Chanto-Mansië (Russies: Ха́нты-Манси́йский автоно́мный о́круг — Югра́, Chanti-Mansiiski aftonomni okroeg-Joegra), ook bekend as Joegra, is ’n outonome okroeg (’n deelgebied) van Rusland. Die hoofstad is Chanti-Mansiisk.
Ezra Pienaar
Na die Vrystaat
In November 1926 het hy 'n beroep na Brandfort aangeneem, waar hy net drie jaar kom werk toe hy deur die dood weggeneem is in die Nasionale Hospitaal in Bloemfontein op 27 Februarie 1930. Dit was sowat drie weke voor sy 47ste verjaardag. Sy laaste kanselboodskap aan sy gemeente was: "Of ons dan lewe en of ons dan sterwe, ons behoort aan die Here" (Rom. 14:8), maar omdat dit in 1930 was, sou hy nog gebruik gemaak het van die Statebybel: "Want hetzij dat wij leven, wij leven den Heere; hetzij dat wij sterven, wij sterven den Heere. Hetzij dan dat wij leven, hetzij dat wij sterven, wij zijn des Heeren."
Waardering
Ds. A.P. Smit, van 1936 tot 1942 ook leraar van Philadelphia en later argivaris van die Kaapse Kerk, skryf in sy Koeberg se Eeufees, 1863–1963 ds. Pienaar het net 17 jaar in diens van die Here gestaan en sy grootste diens aan die Vrystaatse Kerk bewys. Daar was hy onder meer lid van die Sinodale Armesorg- en Sendingkommissie, skriba van die Ring van Winburg en een van die eerste redaksielede van die Algemene Sendingblad. Ds. Smit getuig: "Sy innerlike vroomheid het onder andere deurgestraal in sy kinderlike gebede. Daarby was hy die nederigheid en ootmoed self en het veral 'n hart vir die minderbevoorregtes gehad. Onder die kansel was hy 'n getroue huis- en krankebesoeker en 'n ernstige sielesoeker. Op die kansel was hy 'n 'besielde en besielende' prediker."
Baardsuikerbos
Die baardsuikerbos (Protea neriifolia) is 'n blomdraende boom wat hoort tot die bekende Protea genus. Die plant is endemies aan Suid-Afrika. Dit kom oor 'n wye gebied voor, van die Hottentots-Hollandberge tot die Riviersonderendberge en van die Langeberg tot Groot-Winterhoekberge en die Elandsberg, Rooiberg, Kammanassieberge, Potberg, Tulbagh en Ceres. Die spesie is deel van die fynbos-bioom. Die struik groei regop, word 3.0 m hoog en blom van Februarie tot November.
Mafeking-konsentrasiekamp
Sterftes en die begraafplaas
Die Erfenisstigting het in 2007 die eienaarskap van die twee konsentrasiekampbegraafplase van die NG Kerk oorgeneem. Die groot begraafplaas bevat 825 gemerkte grafte, asook die oorskot van 33 burgers wat tydens die Anglo-Boereoorlog met die beleg van Mahikeng gesneuwel het en voorheen op verskeie plekke begrawe was. Verskeie gedenknaalde is op die terrein opgerig, asook ŉ gedenkmuur met die name van die gestorwenes. Die kleiner een het ongeveer 200 grafte en is in die middel van ŉ plaaslike woongebied geleë.
Tess Frazer
Tess Frazer is 'n Engelse aktrise. Sy is bekend vir haar rolle in die rolprente Café Society (2016) en Write When You Get Work (2018).
The Black Dahlia Murder
Lede
Gewese
Bevuisting
Gevaar
Die proses van bevuisting kan die vagina of anus beskadig. Normaalweg sal dit seer en pynlik wees, maar kan ook tot langdurige en ongemaklike infeksies lei. Daar is selfs gevalle beskryf waar bevuisting die dood tot gevolg gehad het.
Messier 14
Messier 14 of M14 (ook bekend as NGC 6402) is ’n bolvormige sterreswerm in die sterrebeeld Slangdraer. Dit is in 1764 deur Charles Messier ontdek.
Die algehele helderheid van M14 is sowat 400 000 keer dié van die Son, wat neerkom op ’n absolute magnitude van -9,12. Daar is altesaam 70 bekende veranderlike sterre. In 1938 het ’n nova verskyn, maar dit is nie ontdek tot in 1964 toe fotografiese plate van daardie tyd bestudeer is nie. Daar word gereken die nova het ’n maksimum helderheid van 9,2 mag bereik: meer as vyf keer dié van die helderste "normale" ster in die swerm.
Anna-Louize Heiberg
Herkoms en vroeë lewe
Anna Louize Conradie is op 12 Desember 1924 op Ceres in die Kaap gebore as enigste dogter en een van drie kinders van die posmeester Louis Jakobus Conradie en Elizabeth Hoitsema, wat op 16 April 1918 getroud is. Haar broers is Christoffel Hermanus en Frederik Jan. Haar pa word op 1 Februarie 1950 aangestel as die posmeester van Kaapstad en hy beskryf die geskiedenis van die Poskantoor in die boek Spaanders wat vlieg, wat in 1953 gepubliseer is.
Fiksie
In haar vroeë romans Laura en Nuwe gebooie (geskryf onder die naam Anna-Louize Conradie) bied sy sielkundige romans waarin veral gekyk word na jonger vrouekarakters.
Nuwe gebooie is ook ’n sielkundige roman, met die fynsinnige Greta wat verlief raak op die getroude Paul, hoof van die opheffingskool waaraan sy ook verbonde is. Bewus van die probleem van so ’n situasie besluit sy dan om eerder haar geluk op te offer en trou dan met die sinlike Wilhelm, ’n plaasboer. Sy vind die plaaslewe egter onuithoudbaar en keer mettertyd terug na die stad. Ten spyte van die sielkundige diepgang word betekenis en simboliek merendeels uitgespel en nie uitgebeeld nie, sodat die verhaal en die optrede van die karakters geforseerd aandoen.
101 Bataljon
Oorsprong
Die eenheid is in Januarie 1976 gestig as 1 Owambo Bataljon, wat in Januarie 1978 hernoem is tot 35 Bataljon,  35 Bataljon is uitsluitlik onder die Owambo gewerf en slegs basiese opleiding ontvang, maar dit het verander na 1978 toe die opleiding versterk is met die klem op landelike teenaanvalsbedrywighede.
Franco Corelli
Franco Corelli (8 April 1921 - 29 Oktober 2003) was 'n Italiaanse tenoor wat 'n beduidende internasionale operaloopbaan tussen 1951 en 1976 geniet het. Hy is veral bekend om sy spinto en dramatiese tenoorrolle in die Italiaanse repertorium en vir sy kragtige en passievolle sangstem. Hy word die prins van tenore genoem. Gehore was betower deur sy aantreklike gelaatstrekke en charismatiese teenwoordigheid op die verhoog. Hy het tussen 1961 en 1975 'n lang en vrugbare vennootskap met die Metropolitan Opera in New York Stad gehad. Hy het ook op die verhoog van die meeste van die groot operahuise in Europa verskyn en met operageselskappe regoor Noord-Amerika verskyn.
Byvreter
Die Europese byevreter
By hulle gaan dit nie, soos by die meeste ander diere die geval is, oor die beskerming van hul kosvoorraad nie. Dit blyk duidelik daaruit dat die byevreters ophou om hul gebied te beskerm sodra die eiers klaar gelê is, hoewel daar kort daarna tog wei baie kos nodig is wanneer die kleintjies uitgebroei het. Hulle verjaag vermoedelik die ander mannetjies uit die gebied net sodat paring ongestoord kan plaasvind. Albei die ouers maak agter in die tonnel 'n kamertjie waar hulle in die harde, onverteerbare insekuitwerpsels, wat 'n soort harnas vorm, hul eiers lê. Die spierwit eiers lyk baie soos die van die ysvoël (Alcedo atthis), maar is effens groter. In die broeityd los die mannetjie en die wyfie mekaar af.
2010 Super 14-seisoen
Skeidsregters
Australiese Skeidsregters
Suid-Afrikaanse Skeidsregters
Gereformeerde kerk Bethal
Verskeie kombinasies
Prop. Johannes Petrus Coetzee is die volgende predikant. Hy arbei agt jaar lank (1955 tot 1963) met groot vrug in die gemeente. In 1963 bereik die gemeente nog 'n mylpaal toe die kerkraad 'n gerieflike en mooi pastorie laat bou. In dieselfde jaar verlaat ds. Coetzee die gemeente en gaan na Pretoria-Meintjeskop, waar hy predikant bly tot sy aftrede in 1999. Hy is oorlede op 24 Julie 2005.
Goue Vryheid
Die historiese term Goue Vryheid (Latyn: Aurea Libertas, Pools: Złota Wolność), soms ook Goue Vryhede, Adelsdemokrasie of Adellike Gemenebes genoem, verwys na 'n unieke politieke stelsel in die Koninkryk Pole (1385-1569) en later, ná die Unie van Lublin (1569), in die Pools-Litause Gemenebes, waarmee die plaaslike adel 'n soort oligargiese heerskappy ingevoer het.
Drielint-lipvis
Voorkoms
Die vis se lyf is lank en plat. Die kake is vol snytande en die sylyn buig afwaarts net waar die dorsale vin eindig. Die onvolwasse vissies is liggroen of bruin aan die bokant en daar is 'n patroon soos die van 'n doolhof op die kop. Die skubbe aan die rugkant het twee kolletjies op. Die onderste helfte van die lyf is wit met dowwe strepe op.
Sentrale Party
Ten einde die steun in die verkiesing te konsolideer, stig adv. Roos op 12 Mei 1934 die Sentrale Party, maar dit ontbind op 9 Maart 1935 weens 'n gebrek aan steun.
ʻOkina
duimnael|200px|Die naam Ōlelo Hawaii (Hawais in [[Hawais) tussen enkelaanhalingstekens om die verskil te wys tusen die okina en ’n begin-enkelaanhalingsteken (‘). Die font is Linux Libertine.]]
Meulunteren
Meulunteren is ’n nedersetting in die munisipaliteit Ede in die provinsie Gelderland in Nederland.
Gisborne
Gisborne (Māori: Tūranga-nui-a-Kiwa) is 'n stad in oostelike Nieu-Seeland en die grootste nedersetting in die Gisborne streek.
Annie Visser
Loopbaan
Sy het ook die komiese genre in Afrikaans en Engels beoefen en haar dikwels self op die klavier begelei. Tydens en ná die Eerste Wêreldoorlog het haar optredes minder geword, moontlik omdat haar kuns in daardie dae nie veel inslag by haar eie mense gevind het nie. Tog het sy voortgegaan om as musiekonderwyseres haar brood te verdien. Ná 1921 het sy haar in Johannesburg met kindersorg besig gehou en in 1924 het sy 'n aanstelling as huismoeder van 'n koshuis vir jong dogters op Fauresmith, naby haar geboorteplaas, aanvaar. Op dié Suid-Vrystaatse dorp is sy drie jaar later ná 'n smartlike lyding aan kanker dood.
Artikel in Die Huisgenoot
duimnael|220px|links|Hierdie foto van Annie Visser het in Junie 1914 in De Goede Hoop verskyn met die volgende byskrif: "Een bekwame Vrijstaatse zangeres en een warm patriot."
duimnael|regs|220px|Dié foto van Annie Visser het in 1963 by artikel in [[Huisgenoot|Die Huisgenoot oor haar lewe en loopbaan verskyn.]]
"Toe Annie Visser haar eerste konsertreise deur ons land onderneem het, was daar geen Afrikaanse kunsliedere nie, en sy het toe liedjies soos Mamma, Ek Wil 'n Man Hê (wat in die ou Hollands-Afrikaanse Liederebundel verskyn het) gesing – tot groot ontsteltenis van sekere familles! Later was sy waarskynlik die eerste persoon om die egte Afrikaanse kunsliedere te sing. Dit is bevestig deur Bosman di Ravelli, die eerste komponis van Afrikaanse kunsliedere (met wie Annie Visser dikwels opgetree het). Teen die einde van haar sangloopbaan het sy ook met groot genot en innige gevoel die Iiedere van Anna Lambrechts-Vos voorgedra. Soos haar plate bewys, het sy ook ons Psalms en Gesange met diepe toewyding vertolk.
Faisal II van Irak
In 1939 volg hy sy vader koning Ghazi (1912-1939) op wat in 'n motorongeluk gesterf het.
Raiatea
Naam
duimnael|links|150px|Die eilande (van bo) [[Bora Bora, Tahaa en Raiatea. Tahaa en Raiatea deel ’n lagune.]] duimnael|regs|180px|Taputapuatea, ’n antieke marae.
Die Tahitiaanse spelling van Raiatea is Ra'iātea, wat "helder lug" beteken; die transkripsie Ulieta is in die 19de eeu algemeen gebruik.
Faisal II van Irak
Op 1 Februarie 1958 het Irak se buurstaat Sirië by President Gamal Abdel Nasser se Egipte aangesluit om die Verenigde Arabiese Republiek te vorm. In reaksie hierop het die twee Hasjimitiese koninkryke hul eie posisie versterk deur 'n soortgelyke alliansie te vorm. Twee weke later op 14 Februarie word die Arabiese Federasie van Irak en Jordanië gestig met Faisal, as die senior lid van die Hasjimitiese familie as die hoof van die staat.
Raiatea
Geografie en bevolking
Die eilande Raiatea en Tahaa word deur een koraalrif en lagune omring en kon vroeër ’n enkele eiland gewees het. Raiatea is die grootste en digs bevolkte eiland van die Benedewindse Eilande; dit beslaan ’n gebied van 167,7 km2 en het in 2007 ’n bevolking van 12 024 gehad. Die grootste dorp is Uturoa, aan die eiland se noordekant. Die hele stedelike gebied het byna 10 000 inwoners.
Toerisme en vervoer
Die eiland het ’n klein pad wat reg rondom loop. Die Raiatea-lughawe is in Uturoa.
Europese Sokkerkampioenskap 2012
16 spanne vanuit verskeie Europese lande het aan die toernooi deelgeneem. Die verdedigende kampioen Spanje het die trofee gewen nadat hulle Italië op 1 Julie in die Olimpiese Stadion in Kijif met 4–0 geklop sodoende hulle derde Europese titel ingepalm het. Omdat Spanje weens sy wêreldbekertitel by die FIFA Sokker-Wêreldbekertoernooi in 2010 reeds vir die FIFA Sokker-Konfederasiebeker in 2013 gekwalifiseer was, het die naaswenner Italië in plaas daarvan gekwalifiseer. Die twee gashere Pole en Oekraïne is reeds in die groepfase uitgeskakel, soos die gashere van die Europese Sokkerkampioenskap 2008, Oostenryk en Switserland.
Kwalifisering
Die twee gashere Oekraïne en Pole het regstreeks vir die Europese Sokkerkampioenskap 2012 gekwalifiseer. Tydens die kwalifisering het 51 spanne om die oorblywende 15 plekke meegeding.
Kwalifiserende spanne
]]
Formaat
Die Europese Sokkerkampioenskap 2012 is oor 22 dae tussen 16 verskillende nasies oor 31 wedstryde uitgespeel. Dit het op 8 Junie 2012 op die Nasionale Stadion in Warskou met ’n wedstryd tussen die medegasheer Pole en Griekeland afgeskop. Die toernooi het geëindig by die Nasionale Olimpiese Sportkompleks in Kijif op 1 Julie met die eindstryd tussen Spanje en Italië, waartydens Spanje die Europese Sokkerkampioenskaptrofee ingepalm het.
Uitklopfase
Die wenner en naaswenner van elk van die groepe het na die uitklopfase deurgedring. Groepwenners het teen naaswenners in ander groepe in die agtste eindstryde gespeel, byvoorbeeld: die wenner van Groep A het teen die naaswenner van Groep B en die wenner van Groep B het teen die naaswenner van Groep A gespeel. Spanne van dieselfde groep sou dus eers weer in óf die klein finale óf die eindstryd kon ontmoet het.
Meeste doele aangeteken
Meeste doele aangeteken:
Zaccagnaïet
Zaccagnaïet is 'n mineraal met die chemiese formule Zn4Al2CO3(OH)12·3H2O.
Timaru
Maori-nedersetting
Die oorsprong van die naam 'Timaru' word betwis. Sommige meen dit is afkomstig van die Maori Te Maru, wat 'n 'skuiling' kan beteken. Ander owerhede beweer egter dat Timaru afkomstig is van 'n letterlike vertaling van die kombinasie van ti, 'n koolboom en maru, wat 'skaduwee' beteken.
Assassyne
Die Nizari-Ismaili's, wat dikwels beskryf is as ’n geheime orde wat gelei is deur ’n geheimsinnige "Ou man van die Berg", is in die laat 11de eeu gestig ná ’n skeuring in die Ismailisme – ’n tak van die Sjiisme.